Tegevus eesmärkide saavutamiseks EJS annab välja ajakirja Eesti Jahimees, mida osaliselt rahastab Keskkonna Investeeringute Keskus. Ajakirja sisuline tase vajab pidevat arendamist. Samuti tuleb suuremat tähelepanu pöörata piirkondliku jahinduselu tegemistele, jahimeeste toimetustele ja nendega toimunud sündmustele; looduses ja keskkonnas  toimuvatele muutustele, sündmustele. Suuremat koostööd on vaja teha ka maakondlike väljaannetega ja üleriikliku meediaga. EJS peab jätkama jahindusalase kirjanduse ja õppematerjali levitamist. Tähtsal kohal on oma tegevustest teavitamine pressiteadete kaudu. Loodushariduse algprogrammi on vajalik jahinduse sisseviimine. Lõppeesmärgiks on kasvatada teadlikkust juba varakult. Meedia vajab teadmisi ajakirjanike harimiseks, selleks on võimalik suunata koolituste teemasid. Samuti on jahimaakasutajate seas neid, kes  soovivad koolitusi paremaks suhtlemiseks ajakirjanikega. Eesti Jahimeeste Selts ja Eesti Loomakaitse Selts jätkavad koostööd avalikkuse teavitamisel jahinduse vajalikkusest läbi säästva looduskasutuse kui loomakaitse valdkonnast tervikuna. Erametsaliidu ja Erametsakeskuse ühiste liikmete koostööna tuleb jõuda maaomanike ja jahimeeste ühiste huvide teadvustamiseni ja aruteludeni.